b'\n_START_ARTICLE_\nEtanol/Varnostni list\n_START_SECTION_\nIdentifikacija snovi ali pripravka:\n_START_PARAGRAPH_\nTrgovsko ime: etanol 99,9%, Sinonimi: etilni alkohol, \xc5\xa1pirit, Indetifikacijska koda: 10162, 10163, 10164, 10165, 10166, 11462, 11536, Kemijsko ime: etanol, Kemijska formula: CH\xe2\x82\x83CH\xe2\x82\x82OH_NEWLINE_Uporaba snovi ali pripravka:\n_START_SECTION_\nSestava s podatki o nevarnih sestavinah:\n_START_PARAGRAPH_\nSestava: etanol (99,9% m/m), Indeks \xc5\xa1tevilo: 603-002-00-5, Simbol za nevarnost:F\n_START_SECTION_\nUgotovitve o nevarnih lastnostih:\n_START_PARAGRAPH_\nNevarnosti za \xc4\x8dloveka: Simptomi izpostavljenosti pri vdihavanju: visoka koncentracija par lahko povzro\xc4\x8di \xc5\xbego\xc4\x8d ob\xc4\x8dutek v nosu in grlu ter ostro bole\xc4\x8dino v o\xc4\x8deh.Pri huj\xc5\xa1ih primerih pa lahko pride do omedlevice, omoti\xc4\x8dnosti ter bruhanja. Simptomi izpostavljenosti pri stiku s ko\xc5\xbeo: dra\xc5\xbeenje. Snov izsu\xc5\xa1i ko\xc5\xbeo. Simptomi izpostavljenosti pri stiku z o\xc4\x8dmi: dra\xc5\xbeenje. Simptomi izpostavljenosti pri zau\xc5\xbeitju: lahko povzro\xc4\x8di omoti\xc4\x8dnost, zmedenost, zmanj\xc5\xa1ano odzivnost, evforijo, slabost, pomanjkanje koordinacije, bruhanje in izgubo zavesti ter komo. Nevarnost za okolje: kemikalija ni razvr\xc5\xa1\xc4\x8dena kot okolju nevarna po EC kriterijih. Splo\xc5\xa1ne nevarnosti: lahko vnetljivo.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihavanje: ponesre\xc4\x8denca prenesti na sve\xc5\xbe zrak, \xc4\x8de je potrebno, nuditi umetno dihanje, poklicati zdravnika. Zau\xc5\xbeitje: piti \xc4\x8dim ve\xc4\x8d vode; ponesre\xc4\x8denca ne siliti k bruhanju, poklicati zdravnika. Stik s ko\xc5\xbeo in o\xc4\x8dmi:odstranimo kontaminirano obleko. Ko\xc5\xbeo sprati z milom in vodo. \xc4\x8ce se vzdra\xc5\xbeenost nadaljuje, preskrbeti zdravni\xc5\xa1ko pomo\xc4\x8d. O\xc4\x8di vsaj 15 minut spirati z vodo. \xc4\x8ce ima ponesre\xc4\x8denec kontaktne le\xc4\x8de jih obvezno odstraniti. Preskrbeti zdravni\xc5\xa1ko pomo\xc4\x8d. Oprema za prvo pomo\xc4\x8d: teko\xc4\x8dina za izpiranje in varnostna prha. Informacije za zdravnika: zdravnika seznani z vzrokom po\xc5\xa1kodbe.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti: ogrete posode lahko eksplodirajo, mo\xc5\xbena eksplozija par. Primerna sredstva za ga\xc5\xa1enje: CO\xe2\x82\x82, prah; ve\xc4\x8dji po\xc5\xbeari: univerzalna pena ali pena za ga\xc5\xa1enje alkoholnih sredstev. Posebna za\xc5\xa1\xc4\x8ditna oprema za gasilce:za\xc5\xa1\xc4\x8ditna obleka in za\xc5\xa1\xc4\x8ditna maska z lastnim dotokom [zrak|zraka]]. Nevarni produkti termi\xc4\x8dnega razpada ali gorenja: spro\xc5\xa1\xc4\x8da se ogljikov monoksid in ogljikov dioksid. Posebni ukrepi v primeru po\xc5\xbeara: ne vdihavati hlapov, dima, plinov; negore\xc4\x8de posode hladiti z vodo in jih po mo\xc5\xbenosti odstraniti s podro\xc4\x8dja po\xc5\xbeara.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: odstraniti vse vire v\xc5\xbeiga, ugasniti motorje. Opozoriti vse, ki se nahajajo v bli\xc5\xbenji okolici in v smeri pihanja vetra na nevarnost po\xc5\xbeara in vdihavanja hlapov; oddaljiti neza\xc5\xa1\xc4\x8ditene osebe. Pri intervenciji uporabljati ustrezno za\xc5\xa1\xc4\x8ditno obleko, obutev, varnostna o\xc4\x8dala in nepremo\xc4\x8djive rokavice. Izogibati se stiku s ko\xc5\xbeo in o\xc4\x8dmi, izogibati se vdihavanju par. Ekolo\xc5\xa1ki za\xc5\xa1\xc4\x8ditni ukrepi: prepre\xc4\x8diti kontaminacijo zemlje in voda. Postopki \xc4\x8di\xc5\xa1\xc4\x8denja ob nezgodnem izpustu: pre\xc4\x8drpati v ozna\xc4\x8dene kontejnerje, preostanek posuti z absorbirnim sredstvom in mehansko prenesti v ozna\xc4\x8dene kontejnerje.Pri pre\xc4\x8drpavanju uporabiti eksplozijsko varne \xc4\x8drpalke. O\xc4\x8di\xc5\xa1\xc4\x8deno mesto razlitja izprati z obilo vode. Ravnajte v skladu s predpisi.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje: nositi ustrezno za\xc5\xa1\xc4\x8ditno obleko, izogibati se vdihavanju par ali meglic, prepre\xc4\x8diti stik z o\xc4\x8dmi, ko\xc5\xbeo in obleko. Izogibajte se stati\xc4\x8dni elektriki. Vso opremo je potrebno ozemljiti. Pri pre\xc4\x8drpavanju ne uporabljajte stisnjenega zraka. Uporabljati naprave in opremo za\xc5\xa1\xc4\x8diteno proti eksploziji in orodje, ki ne povzro\xc4\x8da iskrenja. Hraniti lo\xc4\x8deno od virov v\xc5\xbeiga - ne kaditi. Skladi\xc5\xa1\xc4\x8denje: hraniti samo v originalni posodi v suhem, hladnem in dobro prezra\xc4\x8denem prostoru pro\xc4\x8d od virov v\xc5\xbeiga ali toplote. Posodo skladi\xc5\xa1\xc4\x8diti pokon\xc4\x8dno zaradi prepre\xc4\x8ditve izlitja/razsutja. Dodatno prezra\xc4\x8devanje potrebno, kjer je mo\xc5\xbena pristonost hlapov na delovnem mestu. Skrbeti za dobro prezra\xc4\x8devanje, posebno na obmo\xc4\x8dju tal (hlapi te\xc5\xbeji od zraka).Poskrbeti, da bodo tla nepropustna in obstojna proti etanolu. Primerni materiali:kovinski ali plasti\xc4\x8dni sodi ali kontejnerji\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nNadzor nad izpostavljenostjo: Tehni\xc4\x8dni za\xc5\xa1\xc4\x8ditni ukrepi: dobro u\xc4\x8dinkovito prezra\xc4\x8devanje. Z dobrim lokalnim ali splo\xc5\xa1nim odsesavanjem prepre\xc4\x8diti nastajanje hlapov/prahu. \xc4\x8ce koncentracija hlapov/prahu na delovnem mestu kljub tehni\xc4\x8dnim ukrepom presega mejne vrednosti, je potrebno nositi osebna za\xc5\xa1\xc4\x8ditna sredstva Osebna za\xc5\xa1\xc4\x8dita: Za\xc5\xa1\xc4\x8dita dihal: pri vi\xc5\xa1jih koncentracijah uporabiti zaprt dihalni aparat za lastnim zrakom. Za\xc5\xa1\xc4\x8dita rok: neoprenske ali s PVC-jem prevle\xc4\x8dene rokavice. Za\xc5\xa1\xc4\x8dita o\xc4\x8di: nepropustna za\xc5\xa1\xc4\x8ditna o\xc4\x8dala. Za\xc5\xa1\xc4\x8dita ko\xc5\xbee: za\xc5\xa1\xc4\x8ditna obleka, gumijasti \xc5\xa1kornji. Predpisi:Pravilnik o varovanju delavcev pred tveganji zaradi izpostavljenosti kemi\xc4\x8dnim snovem pri delu. Dodatni napotki: osebam, ki imajo te\xc5\xbeave z dihanjem ali imajo znake alergije, ni priporo\xc4\x8dljivo delati s proizvodom. Pri preob\xc4\x8dutljivih ljudeh se lahko pojavijo znaki dra\xc5\xbeenja v koncentracijah, ki so ni\xc5\xbeje od mejne vrednosti. Splo\xc5\xa1ni varnostni in sanitarni ukrepi: ne hraniti v bli\xc5\xbeini \xc5\xbeivil, pija\xc4\x8d in krmil. Umazana in prepojena obla\xc4\x8dila takoj sle\xc4\x8di. Umiti roke pred odmorom in ob koncu dela. Za\xc5\xa1\xc4\x8ditne obleke shranjevati lo\xc4\x8deno od navadne. Izogniti se stiku z o\xc4\x8dmi in ko\xc5\xbeo. Pri delu ne jesti, piti in kaditi. Na delovnem mestu naj bodo naprave za izpiranje o\xc4\x8di. Redno vzdr\xc5\xbeevati osebna varovalna sredstva.Izogibati se sinteti\xc4\x8dnim tekstilom zaradi nastanka elektrostati\xc4\x8dnega naboja.\n_START_SECTION_\nFizikalne in kemijske lastnosti\n_START_PARAGRAPH_\nSplo\xc5\xa1ni podatki:agregatno stanje:bistra teko\xc4\x8dina,barva:brezbarven,vonj:zna\xc4\x8dilen Podatki pomembni za zdravje, varnost in okolje: molekulska masa: vrednost 46,07; enota g/mol, gostota: vrednost 0,79; enota g/cm\xc2\xb3; pri 20\xc2\xbaC,vreli\xc5\xa1\xc4\x8de, vrelno obmo\xc4\x8dje: vrednost 78; enota \xc2\xbaC; pri 101,31 Kpa,tali\xc5\xa1\xc4\x8de, talilno obmo\xc4\x8dje: vrednost -114; enota \xc2\xbaC; plameni\xc5\xa1\xc4\x8de: vrednost 13,7; enota \xc2\xbaC; metoda ASTM D 56; opomba (zaprta posoda)in vrednost 21; enota \xc2\xbaC; metoda ASTM D 1310;opomba (odprta posoda) vneti\xc5\xa1\xc4\x8de: vrednost -; enota \xc2\xbaC, samovnetljivost: vrednost 370; enota \xc2\xbaC,Ph: vrednost 7,parni tlak: vrednost 58,1; enota hPa; pri 20\xc2\xbaC, eksplozijska meja: spodnja meja pri vrednosti 3,3, enota V/V; zgornja meja pri vrednosti 19, enota V/V,topnost v vodi: popolna, topnost v drugih topilih: topen v polarnih topilih, relativna gostota hlapov: vrednost 1,6,porazdelitveni koeficient n-oktanol/voda\xc2\xa0: vrednost -0,3\n_START_SECTION_\nObstojnost in reaktivnost:\n_START_PARAGRAPH_\nObstojnost: stabilen pri normalnih pogojih skladi\xc5\xa1\xc4\x8denja, Nevarne okoli\xc5\xa1\xc4\x8dine: prisotnost odprtega ognja ali nevarnih materialov, Nevarni materiali: mo\xc4\x8dni oksidanti, mo\xc4\x8dne anorganske snovi, Nevarni produkti: CO, CO\xe2\x82\x82, Dodatne informacije: nevarnost eksplozije z: vodikov peroksid, du\xc5\xa1ikova kislina, kromov trioksid, kalcijev hipoklorid, du\xc5\xa1ikov oksid, srebrov perklorat, \xc5\xbeivosrebrov nitrat, kalijev perklorat, manganov perklorat, di\xc5\xbeveplov diklorid, diklor heksoksid, difluor dioksid, difluor trioksid\n_START_SECTION_\nToksikolo\xc5\xa1ki podatki\n_START_PARAGRAPH_\nAkutna strupenost pri\xc2\xa0: vdihavanju LD\xe2\x82\x85\xe2\x82\x80>8000 mg/kg (podgana),(brezvodni etanol), stiku s ko\xc5\xbeo LD\xe2\x82\x85\xe2\x82\x80>20000 mg/kg (zajec),(brezvodni etanol), pri zau\xc5\xbeitju LD\xe2\x82\x85\xe2\x82\x80=6200 mg/kg (podgana), (brezvodni etanol). Dra\xc5\xbeenje ko\xc5\xbee: dra\xc5\xbeenje in sekundarne infekcije. Dra\xc5\xbeenje o\xc4\x8di: pare pri ve\xc4\x8djih koncentracijah povzro\xc4\x8dajo dra\xc5\xbeenje. Kancerogenost: kemikalija ni razvr\xc5\xa1\xc4\x8dena kot karcenogena. Mutagenost: kemikalija ni razvr\xc5\xa1\xc4\x8dena kot mutagena. Strupeno za razmno\xc5\xbeevanje: kemikalija ni razvr\xc5\xa1\xc4\x8dena kot strupena za razmno\xc5\xbeevanje. Preob\xc4\x8dutljivost: Po do sedaj znanih podatkih, kemikalija ne povzro\xc4\x8da preob\xc4\x8dutljivosti.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nMobilnost: informacij ni na voljo. Biolo\xc5\xa1ka razgradljivost: BPK je 84% od teoreti\xc4\x8dne potrebe po kisiku (20 dnevni test), teoreti\xc4\x8dna potreba po kisiku je 2,1 mg/mg, KPK = 1,99 mg/mg. Biolo\xc5\xa1ka akumulacija: Log P Oct/H\xe2\x82\x82O: 0,30 izmerjen. Strupenost: v ve\xc4\x8djih koli\xc4\x8dinah strupen za vodne organizme (ribe, rake, plankton). Ribe LC\xe2\x82\x85\xe2\x82\x80 (48ur)=8140 mg/l, nevreten\xc4\x8darji EC\xe2\x82\x85\xe2\x82\x80 (48ur) = 9268-14221 mg/l (Daphina Magna), alge IC\xe2\x82\x85(7d) = 5000 mg/l, bakterije EC\xe2\x82\x85 (72ur) = 65 mg/l. Kratkotrajni in dolgotrajni u\xc4\x8dinki na okolje: kemikalija ni razvr\xc5\xa1\xc4\x8dena kot okolju nevarna po EC kriterijih.\n_START_SECTION_\nOdstranjevanje\n_START_PARAGRAPH_\nPrese\xc5\xbeek \xc4\x8diste spojine: ravnajte v skladu s predpisi.Kontaminirana embala\xc5\xbea: ravnajte v skladu s predpisi. Predpisi: Pravilnik o ravnanju z odpadki; Pravilnik o ravnanju z embala\xc5\xbeo in odpadno embala\xc5\xbeo.\n_START_SECTION_\nTransportni podatki\n_START_PARAGRAPH_\nPrevoz po cestah/\xc5\xbeeleznici- ADR/RID:Razred: 3 vnetljive teko\xc4\x8dine.Embala\xc5\xbena skupina: II. UN \xc5\xa1tevilka: 1170.ADR/RID ime: ETANOL. ADR/RID nalepka nevarnosti: 3. ADR/RID \xc5\xa1t. nevarnosti: 33. Predpisi: Evropski sporazum o mednarodnem cestnem prevozu nevarnega blaga - ADR.\n_START_SECTION_\nZakonsko predpisani podatki o predpisih\n_START_PARAGRAPH_\nSimbol: F Lahko vnetljivo Opozorilni stavki (R):R11 Lahko vnetljivo, Obvestilni stavki(S): S2 Hraniti izven dosega otrok, S7 Hraniti v tesno zaprti posodi, S16 Hraniti lo\xc4\x8deno od v\xc5\xbeiga- ne kaditi,S46 \xc4\x8ce pride do zau\xc5\xbeitja, takoj poklicati zdravni\xc5\xa1ko pomo\xc4\x8d in pokazati embala\xc5\xbeo ali etiketo.Besedilo na etiketi: Ozna\xc4\x8deno po EC 200-578-6.\n_START_SECTION_\nDruge informacije\n_START_PARAGRAPH_\nZakon o kemikalijah.Pravilnik o razvr\xc5\xa1\xc4\x8danju, pakiranju in ozna\xc4\x8devanju nevarnih pripravkov. Pravilnik o razvr\xc5\xa1\xc4\x8danju, pakiranju in ozna\xc4\x8devanju nevarnih snovi.'